Vinlandskortet
Vinlandskortet, verdenskort, offentliggjort i 1957 og opbevaret på Yale University, USA, hvor det antages at være fra ca. 1440; grundlaget for kortet skulle være vikingernes rejser til Vinland ca. 1000. Kortets historie, opbygning og kulstof 14-datering rejser dog tungtvejende indicier mod denne datering, og i forskerkredse uden for Yale er der bred enighed om, at kortet er et falsum fra begyndelsen af 1900-t.